கம்போங் செலாமாட் எம்ஆர்டி நிலையம்

கம்போங் செலாமாட் எம்ஆர்டி நிலையம் (ஆங்கிலம்: Kampung Selamat MRT Station; மலாய்: Stesen MRT Kampung Selamat) என்பது மலேசியா, சிலாங்கூர், சுங்கை பூலோ நகரில் உள்ள கம்போங் செலாமாட் மற்றும் கம்போங் பாரு சுங்கை பூலோ (Kampung Baru Sungai Buloh) பகுதிகளுக்குச் சேவை செய்யும் ஒரு விரைவுப் போக்குவரத்து (MRT) தொடருந்து நிலையம் ஆகும்.

இந்த நிலையம் எம்ஆர்டி காஜாங் வழித்தடத்தில் உள்ள நிலையங்களில் ஒன்றாகும். மேலும் இது எம்ஆர்டி காஜாங் வழித்தடத்தின் முதல் கட்ட நடவடிக்கைகளின் கீழ் திசம்பர் 16, 2016 அன்று திறக்கப்பட்டது. 

கம்போங் செலாமட்

இந்த நிலையத்தின் பெயர் அருகிலுள்ள கம்போங் செலாமட் (Kampung Selamat) எனும் கிராமத்தின் பெயரிலிருந்து எடுக்கப்பட்டது. கம்போங் செலாமட் கிராமம்; சுங்கை பூலோ சாலையின் கிழக்குப் பகுதியில் அமைந்துள்ளது.

இந்த நிலையம் இதற்கு முன்னர்  எம்ஆர்டி காஜாங் வழித்தடத்தின் ஒரு பகுதியாக இருந்தது. பின்னர் புத்ராஜெயா எம்ஆர்டி வழித்தடத்திற்கு மாற்றப்பட்டு 16 ஜூன் 2022 அன்று தன் செயல்பாடுகளைத் தொடங்கியது.

புத்ராஜெயா வழித்தடம்
புத்ராஜெயா வழித்தடம் (Putrajaya Line) என்பது மலேசியா, கிள்ளான் பள்ளத்தாக்கு பகுதியில் உள்ள எம்ஆர்டி (Mass Rapid Transit) தொடருந்து வழித்தடம் ஆகும்.

இந்த  புத்ராஜெயா வழித்தடம் மலேசிய நாட்டின் மூன்றாவது முழு தானியங்கி; மற்றும் ஓட்டுநர் இல்லாத தொடருந்து வழித்தடமாக அறியப்படுகிறது. முன்பு இந்த வழித்தடம் எம்ஆர்டி சுங்கை பூலோ-செர்டாங்-புத்ராஜெயா வழித்தடம் (MRT Sungai Buloh–Serdang–Putrajaya Line) (SSP Line) என அறியப்பட்டது.

 குவாசா டாமன்சாரா எம்ஆர்டி நிலையத்தில் இருந்து  புத்ராஜெயா சென்ட்ரல் வரை கட்டப்பட்ட இந்த வழித்தடமானது; செரி டாமன்சாரா, கெப்போங், பத்து, ஈப்போ சாலை, செந்தூல், கம்போங் பாரு, துன் ரசாக் சாலை, கோலாலம்பூர் கோபுரம், துன் ரசாக் எக்ஸ்சேஞ்ச், கூச்சாய் லாமா, செரி கெம்பாங்கான் மற்றும் சைபர்ஜெயா போன்ற மக்கள் அடர்த்தியான பகுதிகள் வழியாகச் செல்கிறது.

நிலைய இருப்பிடம்
இந்த  நிலையம் சுங்கை பூலோ சாலையின் கிழக்குப் பகுதியில் அமைந்துள்ள ஓர் உயர்மட்ட நிலையமாகும். தரை மட்டத்திலிருந்து இரண்டு நிலைகளைக் கொண்டு உயர்த்தப்பட்ட நிலைய வடிவமைப்பைக் கொண்டது. 

முதல் நிலை இணைப்புவழி மட்டமாகும்; மேலே இரட்டை வழித்தடங்களுக்கும் இரண்டு பக்க நடைமேடைகள் உள்ளன.

சுங்கை பூலோ சாலை மற்றும் வெல்பேர் சாலை மீது ஒரு நீண்ட பாதசாரி பாலத்தை இந்த  நிலையம் கொண்டுள்ளது. 

பாதசாரி பாலம் நிலையத்தின் இரண்டு நுழைவாயில்களுடன் இணைக்கிறது. இந்தப் பாலம் டாமன்சாரா மையப் பகுதிகளின் மேம்பாட்டுத் திட்டப் பகுதிகளுக்கு நேரடியாகச் செல்லும் பாதசாரி பாலங்களையும் இணைக்கிறது.
L2நடைமேடைபக்க நடைமேடை நடைமேடை 2   (→) குவாசா டாமன்சாரா  (→) நடைமேடை 1   (→) புத்ராஜெயா சென்ட்ரல்  (←)பக்க நடைமேடைL1இணைப்புவழிகட்டணப் பகுதி, பயணச்சீட்டு இயந்திரங்கள், வாடிக்கையாளர் சேவை அலுவலகம், நிலையக் கட்டுப்பாடு, கடைகள், நுழைவாயில், தரை மட்டத்திற்கு நகரும் படிக்கட்டுகள் (→) ஜாலான் சுங்கை பூலோ சாலைக்கான பாதசாரி பாலம் (→) வெல்பேர் சாலை (→) நுழைவாயில் C படிக்கட்டுகள் (→) ஊட்டி பேருந்து முனையத்திற்கு கீழே நுழைவாயில் B (→) நகரும் படிக்கட்டுகள் (→) மின்தூக்கிகள் (→) படிக்கட்டுகள்.Gதரை மட்டம் வாடகை ஊர்திகள் நிறுத்துமிடம், பணியாளர்களின் வாகனங்கள் நிறுத்துமிடம், ஊட்டி பேருந்து முனையம் (→) சுங்கை பூலோ சாலை (→) நுழைவாயில் B

வெளியேறும் வழிகள் - நுழைவாயில்கள்

  வழித்தட நிலையம் நுழைவாயில் இடம் இலக்கு தோற்றம் Aசுங்கை பூலோ சாலை கிழக்குப் பகுதிஊட்டி பேருந்து நிறுத்தம் (→) வாடகை தனியார் வாகங்கள் நிறுத்தம்150px Bசுங்கை பூலோ சாலை மேற்குப் பகுதிஊட்டி பேருந்து நிறுத்தம் (→) வாடகை தனியார் வாகங்கள் நிறுத்தம்150px Cவெல்பேர் சாலை கிழக்குப் பகுதிவாடகை தனியார் வாகங்கள் நிறுத்தம்150px டாமன்சாரா சென்ட்ரல்பாதசாரி பாலம் (→) டாமன்சாரா சென்ட்ரல்டாமன்சாரா சென்ட்ரல்150px எசுகியூ வேர்பாதசாரி பாலம் (→) எசுகியூ வேர்எசுகியூ வேர் சோவோ150px

பேருந்து சேவைகள்
+கம்போங் செலாமாட் எம்ஆர்டி நிலையத்தின் பேருந்து சேவைகள்பேருந்துதொடக்கம் இலக்கு பயணவழிRapidKL Route T104 கம்போங் செலாமாட் எம்ஆர்டி (→) நுழைவாயில் Bகம்போங் பாரு சுங்கை பூலோவெல்பேர் சாலை  (→) பெர்கிட்மாத்தான் சாலை (→) பெசார் சாலை (→) சுங்கை பூலோ மாவட்ட காவல்துறை தலைமையகம் (→) கத்தி சாலை U19/F

காட்சியகம்
கம்போங் செலாமாட் எம்ஆர்டி நிலையக் காட்சிப் படங்கள் (2022):

மேலும் காண்க
  புத்ரா அயிட்ஸ் எல்ஆர்டி நிலையம்; இதே போன்ற குறுக்கு-தள அமைப்பைக் கொண்டுள்ளது

மேற்கோள்கள்

வெளி இணைப்புகள்

 Kampung Selamat MRT station - MRT Website
 Klang Valley Mass Rapid Transit

பகுப்பு:மலேசியத் தொடருந்து நிலையங்கள்
பகுப்பு:சிலாங்கூர் துரிதப் போக்குவரத்து நிலையங்கள்
பகுப்பு:கோலாலம்பூர் கூட்டாட்சியின் தொடருந்து நிலையங்கள்